Sporophila


Sporophila er ei biologisk slekt av ca. 40 artar små sporvefuglar i tanagarfamilien, Thraupidae. Med unntak av seks artar som nyleg har blitt fletta inn i denne gruppa, ber desse små fuglane fellesnemninga frøetarar. Dei innfletta artane har fellesnamnet 'frøsporvar'. Samla sett er leveområdet frå sørspissen av Texas til søraust i Sør-Amerika.

Skildring 

Dette er relativt små tanagarar med korte, kraftige, koniske nebb tilpassa beiting på frø. Artane i slekta viser frå moderat til sterk kjønnsdimorfisme i fjørdrakta. Medan typiske vaksne hannar ofte er særeigne, kan hoer og ungfuglar av begge kjønn vere svært vanskelege, og for nokre artar nesten umoglege, å identifisere eksakt. Hofulglane av mange artar er varmt gulbrune, med ei overside monaleg mørkare enn undersida. Svartnebbfrøsporv, Sporophila atrirostris, skil seg litt, her har hofuglar meir tydeleg mørk brun underside. Gruppa har nokså distinkt sameint ytre morfologi, mest karakterisert av nebbet, men 'frøsporvartane' skil seg noko med lengre hale og derfor totalt større kroppslengd på opptil 16,5 cm for svartnebbfrøsporv. Elles finn ein lite variasjon i kroppsstorleik, mange er 10 til 11 centimeter. Dei minste kan vere brunbrystfrøetar, Sporophila minuta og gulbukfrøetar, Sporophila nigricollis på frå 8,5 cm. Papegøyefrøetar, Sporophila peruviana, skil seg ut i nebbforma med ekstra tjukt nebb med ein krok i enden.

Hos i det minste nokre av desse artane har hofuglar ulike ultrafiolette fargar, synlege for fuglar, men ikkje for menneske. Hos nokre artar er ungfuglar av begge kjønn vanskelege å skilje frå modne hofuglar basert på fjørdrakt.

Utbreiinga er vid, artane her lever frå sørspissen frå Texas til sørlege Sør-Amerika og er tiltrekt av opne og halvopne habitat. Hannane av denne gruppa er vanlegvis fargerike med kraftig, melaninbasert mønster. Til dømes kvitkronefrøetar, Sporophila lineola, kalottfrøetar, Sporophila bouvreuil og fleire andre frøetarartar er ettertrakta i marknaden for burfuglhandel. Dei fleste taksonomiske klassifikasjonar av denne slekta er blitt organisert i samsvar med mønstre og farger i fjørdrakta åt hannfuglar.

Artslista
Sporophila i rekkjefølgje etter EBird/Clements Checklist v2017 med norske namn etter Norske navn på verdens fugler:     
 Skjeggfrøetar, Sporophila bouvronides, Lesson's Seedeater, Lesson, 1831, (LC)

 Kvitkronefrøetar, Sporophila lineola, Lined Seedeater, Linné, 1758, (LC)

 Kvitbukfrøetar, Sporophila leucoptera, White-bellied Seedeater, Vieillot, 1817, (LC)

 Papegøyefrøetar, Sporophila peruviana, Parrot-billed Seedeater, Lesson, 1842, (LC)

 Brunhakefrøetar, Sporophila telasco, Chestnut-throated Seedeater, Lesson, 1828, (LC)

 Brunfrøetar, Sporophila simplex, Drab Seedeater, Taczanowski, 1874, (LC)

 Kastanjebukfrøetar, Sporophila castaneiventris, Chestnut-bellied Seedeater, Cabanis, 1849, (LC)

 Brunbrystfrøetar, Sporophila minuta, Ruddy-breasted Seedeater, Linné, 1758, (LC)

 Svartryggfrøetar, Sporophila nigrorufa, Black-and-tawny Seedeater, D'Orbigny & Lafresnaye, 1837, (VU)

 Kalottfrøetar, Sporophila bouvreuil, Copper Seedeater, Müller, 1776, (LC)

 Kremfrøetar, Sporophila pileata, Pearly-bellied Seedeater, Sclater, 1865, (UR)

 Rustfrøetar, Sporophila hypoxantha, Tawny-bellied Seedeater, Cabanis, 1851, (LC)

 Svartstrupefrøetar, Sporophila ruficollis, Dark-throated Seedeater, Cabanis, 1851, (NT)

 Sumpfrøetar, Sporophila palustris, Marsh Seedeater, Barrows, 1883, (EN)

 Brungumpfrøetar, Sporophila hypochroma, Rufous-rumped Seedeater, Todd, 1915, (NT)

 Gråkronefrøetar, Sporophila cinnamomea, Chestnut Seedeater, Lafresnaye, 1839, (VU)

 Svartbukfrøetar, Sporophila melanogaster, Black-bellied Seedeater, Pelzeln, 1870, (NT)

 Sørgjefrøsporv, Sporophila funerea, Thick-billed Seed-Finch, Sclater, 1859, (LC)

 Småfrøsporv, Sporophila angolensis, Chestnut-bellied Seed-Finch, Linné, 1766, (LC)

 Rosennebbfrøsporv, Sporophila nuttingi, Nicaraguan Seed-Finch, Ridgway, 1884, (LC)

 Storfrøsporv, Sporophila maximiliani, Great-billed Seed-Finch, Cabanis, 1851, (NT)

 Tjukknebbfrøsporv, Sporophila crassirostris, Large-billed Seed-Finch, Gmelin, 1789, (LC)

 Svartnebbfrøsporv, Sporophila atrirostris, Black-billed Seed-Finch, Sclater & Salvin, 1878, (LC)

 Kolfrøetar, Sporophila corvina, Variable Seedeater, P.L. Sclater, 1859, (LC)

 Gråfrøetar, Sporophila intermedia, Gray Seedeater, Cabanis, 1851, (LC)

 Krattfrøetar, Sporophila americana, Wing-barred Seedeater, Gmelin, 1789, (LC)

 Amazonfrøetar, Sporophila murallae, Caqueta Seedeater, Chapman, 1915, (LC)

 Kvithalsfrøetar, Sporophila torqueola, White-collared Seedeater, Bonaparte, 1850, (LC)

 Halsbandsporv, Sporophila fringilloides, White-naped Seedeater, Pelzeln, 1870, (LC)

 Sørgjefrøetar, Sporophila luctuosa, Black-and-white Seedeater, Lafresnaye, 1843, (LC)

 Gulbukfrøetar, Sporophila nigricollis, Yellow-bellied Seedeater, Vieillot, 1823, (LC)

 Gråryggfrøetar, Sporophila ardesiaca, Dubois's Seedeater, Dubois, 1894, (LC)

 Beltefrøetar, Sporophila caerulescens, Double-collared Seedeater, Vieillot, 1823, (LC)

 Skiferfrøetar, Sporophila schistacea, Slate-colored Seedeater, Lawrence, 1862, (LC)

 Sotfrøetar, Sporophila falcirostris, Temminck's Seedeater, Temminck, 1820, (VU)

 Storfrøetar, Sporophila frontalis, Buffy-fronted Seedeater, Verreaux, 1869, (VU)

 Blyfrøetar, Sporophila plumbea, Plumbeous Seedeater, Wied, 1831, (LC)

 Tropeirofrøetar, Sporophila beltoni, Tropeiro Seedeater, Repenning & Fontana, 2013, (VU)

 Rustnakkefrøetar, Sporophila collaris, Rusty-collared Seedeater, Boddaert, 1783, (LC)

 Kvitstrupefrøetar, Sporophila albogularis, White-throated Seedeater, Spix, 1825, (LC)

Kjelder 
Denne artikkelen bygger på «Sporophila» frå ,  den 14. januar 2018.  
 
 (2018). Sporophila i del Hoyo, J., Elliott, A., Sargatal, J., Christie, D.A. & de Juana, E. (red.) Lista av artar i Sporophila, 14. januar 2018 
Referansar

Bakgrunnsstoff 

tanagarfamilien
Fugleslekter